94/575/EY: Komission päätös, tehty 20 päivänä heinäkuuta 1994, neuvoston asetuksessa (ETY) N:o 259/93 säädetyn valvontamenettelyn määrittämisestä tiettyjen jätteiden siirtojen osalta tiettyihin taloudellisen yhteistyön ja kehityksen järjestöön (OECD) kuulumattomiin maihin (ETA:n kannalta merkityksellinen)



Virallinen lehti nro L 220 , 25/08/1994 s. 0015 - 0020

Suomenk. erityispainos Alue 15 Nide 13 s. 0209

Ruotsink. erityispainos Alue 15 Nide 13 s. 0209



KOMISSION PÄÄTÖS, tehty 20 päivänä heinäkuuta 1994, neuvoston asetuksessa (ETY) N:o 259/93 säädetyn valvontamenettelyn määrittämisestä tiettyjen jätteiden siirtojen osalta tiettyihin taloudellisen yhteistyön ja kehityksen järjestöön (OECD) kuulumattomiin maihin (ETA:n kannalta merkityksellinen) (94/575/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1) ja erityisesti sen 17 artiklan 3 kohdan, sekä katsoo, että asetuksen (ETY) N:o 259/931 artiklan 3 kohdan a alakohdassa jätetään asetuksen soveltamisalan ulkopuolelle sellaisten jätteiden siirrot, jotka on tarkoitettu ainoastaan hyödynnettäväksi ja jotka sisältyvät liitteeseen II, lukuun ottamatta 17 artiklan 1, 2 ja 3 kohdan säännöksiä, mainitun asetuksen 17 artiklan 1 kohdan mukaisesti komissio on antanut tiedoksi jokaiselle maalle, johon OECD:n neuvoston 30 päivänä maaliskuuta 1992 tekemää päätöstä hyödyntämistoimintaan tarkoitettujen jätteiden rajan yli tapahtuvien siirtojen tarkastamisesta ei sovelleta, asetuksen (ETY) N:o 259/93 liitteessä II olevan luettelon jätteistä ja on pyytänyt niiltä vahvistusta siitä, ettei näitä jätteitä tarkasteta vastaanottavassa valtiossa ja että valtio ilmoittaa, onko näiden jätteiden suhteen noudatettava asetuksen liitteissä III ja IV lueteltuihin jätteisiin sovellettavia valvontamenettelyjä vai mainitun asetuksen 15 artiklassa säädettyä menettelyä, tietyt maat ovat ilmoittaneet, että näiden jätteiden suhteen on noudatettava jotakin mainituista valvontamenettelyistä, komissio on tehnyt näistä tapauksista ilmoituksen jätteistä 15 päivänä heinäkuuta 1975 annetun neuvoston direktiivin 75/442/ETY(2), sellaisena kuin se on viimeksi muutettuna direktiivillä 91/692/ETY(3), 18 artiklalla perustetulle komitealle, mainitun asetuksen 17 artiklan 3 kohdan mukaisesti, kun näitä jätteitä valvotaan vastaanottavassa valtiossa tai tämän valtion pyynnöstä, näiden jätteiden vientiä on valvottava kyseisessä maassa, ja komissio määrittelee vastaanottavan valtion kanssa neuvotellen, mitä valvontamenettelyä on noudatettava, ON TEHNYT TÄMÄN PÄÄTÖKSEN: 1 artikla 1 Asetuksen (ETY) N:o 259/93 liitteessä III lueteltuihin jätteisiin sovellettavaa valvontamenettelyä sovelletaan tämän päätöksen liitteessä A lueteltuihin valtioihin tapahtuvaan vientiin mainitun asetuksen liitteessä II lueteltujen jäteluokkien osalta, jotka on esitetty myös liitteessä A. 2 Asetuksen (ETY) N:o 259/93 liitteessä IV lueteltuihin jätteisiin sovellettavaa valvontamenettelyä sovelletaan tämän päätöksen liitteessä B lueteltuihin valtioihin tapahtuvaan vientiin mainitun asetuksen liitteessä II lueteltujen jäteluokkien osalta, jotka on esitetty myös liitteessä B. 3 Asetuksen (ETY) N:o 259/93 15 artiklassa säädettyä valvontamenettelyä sovelletaan tämän päätöksen liitteessä C lueteltuihin valtioihin tapahtuvaan vientiin mainitun asetuksen liitteessä II lueteltujen jäteluokkien osalta, jotka on esitetty myös liitteessä C. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä heinäkuuta 1994. Komission puolesta Leon BRITTAN Komission jäsen (1) EYVL N:o L 30, 6.2.1993, s. 1 (2) EYVL N:o L 194, 25.7.1975, s. 39 (3) EYVL N:o L 377, 31.12.1991, s. 48 LIITE A Seuraavassa luetellaan valtiot, joihin tiettyjen asetuksen (ETY) N:o 259/93 liitteessä II (vihreä luettelo) lueteltujen jäteluokkien siirrot on suoritettava mainitun asetuksen liitteessä III (keltainen jäteluettelo) lueteltuihin jätteisiin sovellettavaa valvontamenettelyä noudattaen, sekä liitteessä II luetellut soveltamisalaan kuuluvat jäteluokat: >TAULUKON PAIKKA> LIITE B Seuraavassa luetellaan valtiot, joihin tiettyjen asetuksen (ETY) N:o 259/93 liitteessä II (vihreä luettelo) lueteltujen jäteluokkien siirrot on suoritettava mainitun asetuksen liitteessä IV (punainen jäteluettelo) lueteltuihin jätteisiin sovellettavaa valvontamenettelyä noudattaen, sekä liitteessä II luetellut soveltamisalaan kuuluvat jäteluokat: >TAULUKON PAIKKA> LIITE C Seuraavassa luetellaan valtiot, joihin tiettyjen asetuksen (ETY) N:o 259/93 liitteessä II (vihreä luettelo) lueteltujen jäteluokkien siirrot on suoritettava mainitun asetuksen 15 artiklassa säädettyä valvontamenettelyä noudattaen, sekä liitteessä II luetellut soveltamisalaan kuuluvat jäteluokat: VALKOVENÄJÄ Kaikki lajit